Juodoji nykštukė
Juodosios nykštukės medžiaga panašiausia į vieną ištisą gigantišką molekulę. Subrahmanyan Chandrasekhar, paskaita atsiimant Nobelio premiją Juodoji nykštukė – hipotetinė žvaigždės būsena. Tai – baltoji nykštukė, kuri yra tokia sena, kad nebeskleidžia beveik jokios šilumos ir šviesos. Nesitikima, kad Visatoje jau yra juodųjų nykštukių, nes laiko, kurio reikia, kad baltoji nykštukė atvėstų iki tokios būsenos, reikia daugiau nei jo praėjo nuo Visatos susikūrimo. Net jei juodosios nykštukės egzistuotų, būtų ypatingai sunku jas surasti, nes jau pagal patį apibrėžimą aišku, kad jų spindesys būtų labai menkas (jei išvis ką nors spinduliuotų). Tačiau jos gali būti surastos pagal jų gravitacijos įtaką. Juodosiomis nykštukėmis taip pat buvo vadinami astronominiai objektai, kurie formuojasi tokiu pačiu būdu kaip žvaigždės, tačiau neturi pakankamai masės (0,08 saulės masės), kad prasidėtų branduolinė vandenilio atomų susijungimo reakcija. Tokie objektai dabar paprastai vadinami rudosiomis nykštukėmis, terminu, kurį pasiūlė Jill Tarter XX a. 7 dešimtmetyje.